 **И.бр.** **573/2021**

Извршителот Орце Гоцевски од Делчево, бул.Македонија бр.45/5-14 врз основа на барањето за спроведување на извршување од доверителот Стојан Грповски од Скопје, засновано на извршната исправа Пресуда К бр.56/2019 од 30.01.2020 година на Основен суд Берово, против должникот Ванчо Мачевски од с. Робово-Пехчево, за спроведување на извршување на ден 07.11.2022 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА прва (одложена) продажба со усно јавно наддавање на на недвижностите означени како:

½ од кп.бр.8039 шума на м.в."ДУПКАТА" во површина од 1629м2,

½ од кп.бр.8045 шума на м.в."ДУПКИТЕ" во површина од 6667м2,

½ од кп.бр.8143 шума на м.в."ДУПКИТЕ" во површина од 912м2, запишани во имотниот лист бр.53743 КО Владимирово, со утврдено право на сосопственост и во совладение на должникот Ванчо Мачевски од Пехчево и

кп.бр.2901 нива на м.в."ГЕРЕНОТ" во површина од 444м2 и

кп.бр.2902 ливада на м.в."ГЕРЕНОТ" во површина од 643м2, запишани во имотниот лист бр.211 КО Умлена, со утврдено право на сопственост и во владение на должник Ванчо Мачевски.

Продажбата ќе се одржи на ден 25.11.2022 година во 10,00 часот во просториите на Извршител Орце Гоцевски во Делчево, на ул. “Булевар Македонија” бр.45-5/14.

Почетната вредност на недвижностите, утврдена со заклучок на извршителот И.бр.573/2021 од 05.10.2022 година, изнесува 134.970,00 денари или поединечно, според следната табела:

|  |  |  |  |  |  |  |
| --- | --- | --- | --- | --- | --- | --- |
| **Р.бр.** | **Имотен лист** | **Парцела (дел на посед)** | **Опис** | **Викано место** | **Пов.м2** | **Цена** |
| **1.** | 53743 КО Владимирово | **8039** (1/2) | Шума | Дупката | ½ од 1629=814.5 | 20123 |
| **2.** | 53743 КО Владимирово | **8045** (1/2) | Шума | Дупките | ½ од 6667=3333.5 | 82358 |
| **3.** | 53743 КО Владимирово | **8143** (1/2) | Шума | Дупките | ½ од 912=456 | 5633 |
| **4.** | 211 КО Умлена | **2901 (1/1)** | Нива | Геренот | 444 | 10970 |
| **5.** | 211 КО Умлена | **2902 (1/1)** | Ливада | Геренот | 643 | 15886 |
| **ВКУПНО** | **5691** | **134970** |

Под оваа цена недвижностите не можат да се продадат на првото јавно наддавање.

Недвижностите се оптоварени со следните товари и службености: нема товари.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција, која изнесува 1/10 (една десетина) од утврдената вредност на недвижноста. Уплатата се врши на жиро сметката од извршителот со бр. 240160002289415 во УНИ Банка АД Скопје, најдоцна 1 (еден) ден пред продажбата.

Даночните обврски по основ на продажбата паѓаат на товар на купувачот.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање. Најповолниот понудувач-купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а од положената гаранција ќе се намират трошоците на новата продажба и ќе се надомести разликата меѓу цената постигната на поранешната и на новата продажба.

Овој заклучок ќе се објави во следните средства за јавно информирање дневен весник Нова Македонија и на WEB страната на Комората на извршители.

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л